Villio Reinsalu

Villio Reinsalu (sündinud 4. mail 1930 Ida-Virumaal Arumäe külas)http://entsyklopeedia.ee/artikkel/reinsalu_villio on Eesti sportlane (võrkpallur) ja haridustegelane, Illuka kooli endine õpetaja ja direktor. Töötas Illuka koolis järjest 50 aastat, neist 46 aastat direktorina (1955–2001).

Haridus
Villio Reinsalu on lõpetanud 1948. aastal Narva 2. Keskkooli ja 1952. aastal Tartu Õpetajate Instituudiotseallikas. Tal on matemaatika-füüsikaõpetaja diplom ja kehalise kasvatuse lisaeriala tunnistusKoolielu Illuka mõisas, 2017, Erika Prave, Trükk Printon.
Töökäik

1952. aastal suunati ta Tartu Õpetajate Instituudi poolt Jõhvi rajooni haridusosakonda. Valikus oli kaks kooli: rajoonikeskuse keskkool ja Kuremäe kloostri lähedal olnud Illuka kool. 

Aastatel 1952–1955 töötas ta Illuka koolis õpetajana ja 1955. aastal määrati Villio Reinsalu Illuka kooli direktori ametikohale. Töötas koolijuhina aastani 2001.

Sport
Spordiga hakkas ta tegelema Narvas. Võrkpalli hakkas mängima 1950. aastatel Illukal. Ta on võitnud 1956. aastal Jõu maakonnavõistlustel Jõhvi meeskonnas pronksi.

Ta on olnud 25 aastat Kurtna sovhoosi spordijuht ja Kohtla-Järve Jõu presiidiumi liige. 
Tunnustus

 1999 Valgetähe IV klassi teenetemärk
 2008 Illuka valla elutööpreemiahttps://www.alutagusevald.ee/illuka-vald 
 2012 Villio Reinsalu pink Illuka mõisa pargisKoolipapa Villio Reinsalu sai nimelise pingi, MaalehtIga pink räägib loo, 10. osa, Jupiter, 2012

 Isiklikku 
Villio Reinsalu abikaasa Marta Reinsalu (sünd Haamer, 1934–2017) oli samuti Illuka kooli kauaaegne klassi- ja kunstiõpetaja. Marta tuli Illukale Rakvere Õpetajate Seminari lõpetamise järel samal aastal kui Villio. Nende tütar Kristina Reinsalu on filosoofiadoktor (PhD) meedia ja kommunikatsiooni alal.

 Viited 
'''

 Välislingid 
Krista Aru. Villio Reinsalu 90: Inimeseks olemise väärikus, Õpetajate Leht, 8. mai 2020
Anne Jundas. Koolipapa Villio Reinsalu sai nimelise pingi, Maaleht, 24. oktoober 2012. 

Kategooria:Eesti koolijuhid
Kategooria:Valgetähe IV klassi teenetemärgi kavalerid
Kategooria:Sündinud 1930